
1. בפנייתך שבנדון ביקשת לקבל, בהתאם לחוק חופש המידע, התשנ"ח-1998 (להלן - חוק חופש המידע) את ממצאי הביקורת שנערכה בנושא כלים דיגיטליים בקרב חברות הביטוח. 
2. רשות שוק ההון מפרסמת מדי שנה החל משנת 2014 את מדד שירות חברות הביטוח , המדרג את חברות הביטוח לפי טיב השירות המוענק על ידן לציבור. המדד מפורסם עבור כל מוצר ביטוח בנפרד באתר האינטרנט של הרשות. ראי קישור:
http://mof.gov.il/hon/Consumer-Information/ServiceIndex/Pages/default.aspx
3. לתשומת הלב, המדדים מופיעים לפי ענפי הביטוח, למשל ביטוח רכב חובה, או ביטוח דירה, בחלק התחתון של העמוד וגם בצד ימין של דף האינטרנט, כאשר קישור למדדי השירות שפורסמו עבור שנים קודמות מופיעים בצד ימין למטה. 
4. לכל מוצר מחושב מדד על בסיס מספר רכיבים: אופן תשלום התביעות, שביעות רצון והמלצת לקוחות, תלונות הציבור, זמני מענה טלפוני. בשנת 2017, הוסיפה הרשות רכיב נוסף במדד השירות - בחינת כלים דיגיטליים. הציונים חושבו על בסיס דיווחי חברות הביטוח לרשות שוק ההון, ביטוח וחיסכון בדבר אופן שילוב הכלים הדיגיטליים במערך השירות של החברה למשל באתר האינטרנט, באתר מותאם וכד'. דיווחי החברות התייחסו הן לכלים דיגיטליים הרלוונטיים למוצר מסוים והן לכלים דיגיטליים הרלוונטיים לכל מוצרי הביטוח של החברה. הסבר לגבי רכיב מדד זה ניתן לאתר בקישור:
[bookmark: _GoBack]https://mof.gov.il/hon/Consumer-Information/ServiceIndex/Pages/DigitizationIndex.aspx
5. בנוסף, ניתן לעיין בציוני החברות השונות בכל ענף, במסגרת המדדים המפורסמים. 
6. נציין כי בידי הרשות נמצאים דיווחי החברות (הגולמיים) בנושא הכלים הדיגיטליים שעל בסיסם חושב הציון. אולם לא נוכל להעביר מידע זה, לאור הוראות סעיף 50 לחוק הפיקוח על שירותים פיננסיים (ביטוח) התשמ"א – 1981, ובהתאם להוראות סעיף 9(א)(4) לחוק חופש המידע. 
7. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.
בכבוד רב,

ליאת שטרק, עו"ד
ממונה על חופש המידע

